Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με την υπογραφή συμφωνίας για τη συμμετοχή της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στον Ευρωπαϊκό Οικονομικό ´Χώρο και τεσσάρων σχετικών συμφωνιών

(υποβληθείσες από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ιστορικό

Το άρθρο 128 της συμφωνίας για τον Ευρωπαϊκό Οικονομικό Χώρο ορίζει ότι όλες οι χώρες που καθίστανται μέλη της Ευρωπαϊκής ´Ενωσης οφείλουν επίσης να υποβάλουν αίτηση προσχώρησης στη συμφωνία ΕΟΧ.

Μετά την επιτυχή ολοκλήρωση των διαπραγματεύσεων για τη διεύρυνση στο Ευρωπαϊκό Συμβούλιο της Κοπεγχάγης, τον Δεκέμβριο του 2002, η Κύπρος, η Τσεχική Δημοκρατία, η Εσθονία, η Ουγγαρία, η Λετονία, η Λιθουανία, η Μάλτα, η Πολωνία, η Σλοβακική Δημοκρατία και η Σλοβενία ("υπό ένταξη χώρες") υπέβαλαν αίτηση προσχώρησης στη συμφωνία ΕΟΧ.

Δεδομένου ότι η συμφωνία ΕΟΧ αποτελεί μικτή συμφωνία, το Συμβούλιο ενέκρινε, στις 9 Δεκεμβρίου 2002, εντολή που επιτρέπει στην Επιτροπή να διαπραγματευτεί αφενός για την Κοινότητα, αφετέρου για τα σημερινά κράτη μέλη. Οι χώρες ΕΟΧ/ΕΖΕΣ, Ισλανδία, Λιχτενστάιν και Νορβηγία, διαπραγματεύτηκαν χωριστά, όπως και οι υπό ένταξη χώρες. Ωστόσο, η Επιτροπή διασφάλισε τη στενή συνεργασία με τις υπό ένταξη χώρες και τα σημερινά κράτη μέλη μέσω των διαπραγματεύσεων.

Οι διαπραγματεύσεις για τη διεύρυνση του ΕΟΧ άρχισαν επίσημα στις 9 Ιανουαρίου 2003 και ολοκληρώθηκαν στις 3 Ιουλίου 2003.

Η "δέσμη" για τη διεύρυνση του ΕΟΧ αποτελείται από μία βασική συμφωνία και τέσσερις σχετικές συμφωνίες, και οι πέντε αυτές συμφωνίες συνδέονται μεταξύ τους.

Βασική συμφωνία

Η συμφωνία για τη συμμετοχή των υπό ένταξη χωρών καθορίζει τις τροποποιήσεις της συμφωνίας ΕΟΧ στο πλαίσιο της διεύρυνσης του ΕΟΧ.

Το μεγαλύτερο μέρος των τροποποιήσεων προέρχεται από την πράξη προσχώρησης στην ΕΕ. Οι ρυθμίσεις για την εφαρμογή του κοινοτικού κεκτημένου από τις υπό ένταξη χώρες μετά την προσχώρησή τους στην ΕΕ, όπως οι τεχνικές προσαρμογές και μεταβατικές περίοδοι, που συμφωνήθηκαν κατά τις διαπραγματεύσεις για τη διεύρυνση της ´Ενωσης, προέρχονται από την πράξη προσχώρησης στη συμφωνία ΕΟΧ. Οι σχετικές πράξεις απαριθμούνται στα παραρτήματα Ι και ΙΙ της βασικής συμφωνίας.

Οι χώρες ΕΟΧ/ΕΖΕΣ θα συνεισφέρουν επίσης, με 600 εκατ. ευρώ σε χρονικό διάστημα πέντε ετών, στη μείωση των κοινωνικών και οικονομικών ανισοτήτων στον διευρυμένο ΕΟΧ.

Τέσσερις σχετικές συμφωνίες

Τα στοιχεία που απορρέουν από τις διαπραγματεύσεις και τα οποία δεν είναι ενσωματωμένα στην ίδια τη συμφωνία ΕΟΧ περιλαμβάνονται σε τέσσερις σχετικές συμφωνίες:

- Διμερής συμφωνία ΕΚ-Νορβηγίας για νορβηγικό χρηματοδοτικό μηχανισμού υπό μορφή ανταλλαγής επιστολών.

- Πρόσθετο πρωτόκολλο στη συμφωνία ελεύθερων συναλλαγών ΕΚ-Ισλανδίας του 1972.

- Πρόσθετο πρωτόκολλο στη συμφωνία ελεύθερων συναλλαγών ΕΚ-Νορβηγίας του 1973.

- Διμερής συμφωνία ΕΚ-Νορβηγίας για ορισμένα γεωργικά προϊόντα.

Βάσει της διμερούς συμφωνίας ΕΚ-Νορβηγίας για νορβηγικό χρηματοδοτικό μηχανισμό για την περίοδο 2004-2009, η Νορβηγία θα καταβάλει διμερή χρηματοδοτική συνεισφορά 567 εκατ. ευρώ κατά την πενταετή αυτή περίοδο, εκτός από τα 600 εκατ. ευρώ του πολυμερούς χρηματοδοτικού μηχανισμού του ΕΟΧ για την ίδια περίοδο. Η διαχείριση των πολυμερών και διμερών συνεισφορών θα γίνεται χωριστά, αλλά θα συντονίζονται πλήρως και θα εφαρμόζονται ίδιες διαδικασίες και ίδια κριτήρια εφαρμογής.

Το πρόσθετο πρωτόκολλο στη συμφωνία ελεύθερων συναλλαγών ΕΚ-Ισλανδίας και ΕΚ-Νορβηγίας αναφέρουν τα αποτελέσματα των διαπραγματεύσεων στον τομέα των προϊόντων της θάλασσας όσον αφορά την Ισλανδία και τη Νορβηγία. Η Κοινότητα θα ανοίξει ποσοστώσεις με ατέλεια για τη μεταποιητική βιομηχανία των κατεψυγμένων στρογγυλών σκουμπριών και των κατεψυγμένων φιλέτων ρέγγας για τη Νορβηγία, και των ολόκληρων κατεψυγμένων ρεγγών για τη Νορβηγία και την Ισλανδία. Επίσης, τα κατεψυγμένα πλευρά ρέγγας απολαύουν της ίδιας προτιμησιακής μεταχείρισης με τα κατεψυγμένα φιλέτα ρέγγας. Τα επίπεδα ποσόστωσης θα επανεξετασθούν μετά από πέντε έτη. Η Κοινότητα θα αυξήσει τις ισχύουσες ποσοστώσεις για τις κατεψυγμένες αποφλοιωμένες γαρίδες από τη Νορβηγία, με την επιφύλαξη ότι θα διευθετηθεί, έως την 1η Μαΐου 2004, το θέμα της έγκρισης της ελεύθερης, απρόσκοπτης μεταφοράς μεταξύ της Νορβηγίας και της ΕΕ, των προϊόντων της θάλασσας που εκφορτώνονται στη Νορβηγία από κοινοτικά πλοία.

Βάσει της διμερούς συμφωνίας ΕΚ-Νορβηγίας υπό μορφή ανταλλαγής επιστολών σχετικά με ορισμένα γεωργικά προϊόντα, η Νορβηγία θα ανοίξει ποσοστώσεις με ατέλεια για τις κατεψυγμένες φράουλες και άλλα κατεψυγμένα σμέουρα, τα σπέρματα αίρας, τους χυμούς μήλων και τις τροφές για γάτες.

Ταυτόχρονη έναρξη ισχύος

Στη βασική συμφωνία και στις τέσσερις σχετικές συμφωνίες εισήχθη μια διάταξη που προβλέπει την ταυτόχρονη έναρξη ισχύος των παραπάνω κειμένων.

Τελική πράξη

Η τελική πράξη περιλαμβάνει επίσης τις διάφορες δηλώσεις ενός, περισσότερων ή όλων των συμβαλλόμενων μερών της συμφωνίας.

Συμπέρασμα

Η Επιτροπή συνιστά στο Συμβούλιο να εγκρίνει τις προσαρτημένες αποφάσεις, με βάση το άρθρο 310 ΕΚ, σχετικά με την υπογραφή και τη σύναψη της συμφωνίας για τη συμμετοχή των υπό ένταξη χωρών στον ΕΟΧ και των τεσσάρων σχετικών συμφωνιών.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με την υπογραφή συμφωνίας για τη συμμετοχή της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στον Ευρωπαϊκό Οικονομικό ´Χώρο και τεσσάρων σχετικών συμφωνιών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

´Εχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310, σε συνδυασμό με το άρθρο 300 παράγραφος 2 πρώτο εδάφιο δεύτερη περίοδος,

την πρόταση της Επιτροπής [1],

[1] ΕΕ C [...], [...], σ [...].

Εκτιμώντας τα εξής:

(1) Μετά την ολοκλήρωση των διαπραγματεύσεων για τη διεύρυνση στο Ευρωπαϊκό Συμβούλιο της Κοπεγχάγης, τον Δεκέμβριο του 2002, και σύμφωνα με το άρθρο 128 της συμφωνίας για τον Ευρωπαϊκό Οικονομικό Χώρο (ΕΟΧ), η Τσεχική Δημοκρατία, η Δημοκρατία της Εσθονίας, η Δημοκρατία της Κύπρου, η Δημοκρατία της Λετονίας, η Δημοκρατία της Λιθουανίας, η Δημοκρατία της Ουγγαρίας, η Δημοκρατία της Μάλτας, η Δημοκρατία της Πολωνίας, η Δημοκρατία της Σλοβενίας και η Σλοβακική Δημοκρατία ("υπό ένταξη χώρες"), υπέβαλαν αίτηση προσχώρησης στη συμφωνία ΕΟΧ.

(2) Για το σκοπό αυτό, η Επιτροπή διαπραγματεύτηκε, εξ ονόματος της Ευρωπαϊκής Κοινότητας και των κρατών μελών της, συμφωνία με τη Δημοκρατία της Ισλανδίας, το Πριγκιπάτο του Λιχτενστάιν, το Βασίλειο της Νορβηγίας και τις υπό ένταξη χώρες για τη συμμετοχή τους στον ΕΟΧ.

(3) Η Επιτροπή διαπραγματεύτηκε επίσης, εξ ονόματος της Κοινότητας και των κρατών μελών της, τις ακόλουθες σχετικές συμφωνίες:

- Συμφωνία μεταξύ του Βασιλείου της Νορβηγίας και της Ευρωπαϊκής Κοινότητας για νορβηγικό χρηματοδοτικό μηχανισμό για την περίοδο 2004-2009,

- Συμφωνία μεταξύ της Ευρωπαϊκής Κοινότητας και της Δημοκρατίας της Ισλανδίας σχετικά με πρόσθετο πρωτόκολλο στη συμφωνία ελεύθερων συναλλαγών της 22ας Ιουλίου 1972 μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας,

- Συμφωνία μεταξύ της Ευρωπαϊκής Κοινότητας και του Βασιλείου της Νορβηγίας σχετικά με πρόσθετο πρωτόκολλο στη συμφωνία ελεύθερων συναλλαγών της 14ης Μαΐου 1973 μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας,

- Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με ορισμένα γεωργικά προϊόντα.

(4) Με την επιφύλαξη της ενδεχόμενης σύναψής τους σε μεταγενέστερη ημερομηνία, οι πέντε αυτές συμφωνίες πρέπει να υπογραφούν,

ΑΠΟΦΑΣΙΖΕΙ:

´Αρθρο μόνο

Με την επιφύλαξη της ενδεχόμενης σύναψής τους σε μεταγενέστερη ημερομηνία, ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει, εξ ονόματος της Ευρωπαϊκής Κοινότητας, τις ακόλουθες συμφωνίες:

- Συμφωνία μεταξύ της Ευρωπαϊκής Κοινότητας, της Δημοκρατίας της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και των υπό ένταξη χωρών, σχετικά με τη συμμετοχή των υπό ένταξη χωρών στον Ευρωπαϊκό Οικονομικό Χώρο,

- Συμφωνία μεταξύ του Βασιλείου της Νορβηγίας και της Ευρωπαϊκής Κοινότητας για νορβηγικό χρηματοδοτικό μηχανισμό για την περίοδο 2004-2009,

- Συμφωνία μεταξύ της Ευρωπαϊκής Κοινότητας και της Δημοκρατίας της Ισλανδίας σχετικά με πρόσθετο πρωτόκολλο στη συμφωνία Ελεύθερων Συναλλαγών που υπεγράφη στις 22 Ιουλίου 1972 μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας μετά την προσχώρηση των υπό ένταξη χωρών στην Ευρωπαϊκή ´Ενωση,

- Συμφωνία μεταξύ της Ευρωπαϊκής Κοινότητας και του Βασιλείου της Νορβηγίας σχετικά με πρόσθετο πρωτόκολλο στη συμφωνία Ελεύθερων Συναλλαγών που υπεγράφη στις 14 Μαΐου 1973 μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας μετά την προσχώρηση των υπό ένταξη χωρών στην Ευρωπαϊκή ´Ενωση,

- Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με ορισμένα γεωργικά προϊόντα.

Βρυξέλλες,

Για το Συμβούλιο

Ο Πρόεδρος